b'\n_START_ARTICLE_\nGvin\xc4\x97jos sueiga u\xc5\xbe socialin\xc4\x99 demokratij\xc4\x85\n_START_PARAGRAPH_\nGvin\xc4\x97jos sueiga u\xc5\xbe socialin\xc4\x99 demokratij\xc4\x85 (CPDS, isp. Convergencia para la Demokracia Social:) \xe2\x80\x93 Pusiaujo Gvin\xc4\x97jos did\xc5\xbeiausia opozicin\xc4\x97 partija.\n_START_SECTION_\nIstorija\n_START_PARAGRAPH_\n\xc4\xaekurta 1970 m. kaip Vieningoji nacionalin\xc4\x97 partija Nuo 1972 m. vadinosi Vieningoji nacionalin\xc4\x97 dirban\xc4\x8di\xc5\xb3j\xc5\xb3 partija, nuo 1997 m. CPDS)._NEWLINE_Pusiaujo Gvin\xc4\x97ja nepriklausomyb\xc4\x99 gavo 1968 m. spalio 12 d., bet 1979 m. rugpj\xc5\xab\xc4\x8dio 3 d. \xc4\xafvyko karinis perversmas, nuvert\xc4\x99s prezidento B. Masijo Ngemos vyriausyb\xc4\x99. Po 1991 m. legalizavus politines partijas prasid\xc4\x97jo l\xc4\x97tas demokratizacijos procesas, nuolat stabdomas valdan\xc4\x8diosios Pusiaujo Gvin\xc4\x97jos demokrat\xc5\xb3 partijos. Ne kart\xc4\x85 buvo suimti ir CPDS lyderiai._NEWLINE_2004 m. parlamento rinkimuose CPDS laim\xc4\x97jo 2 vietas. Kitas 98 gavo prezidentin\xc4\x97 Pusiaujo Gvin\xc4\x97jos demokrat\xc5\xb3 partija._NEWLINE_1994 m. Steigiamajame kongrese partijos pirmininku i\xc5\xa1rinktas Santjagas Obama Ndongas (g. 1945 m.), Generaliniu sekretoriumi Placidas Mikas Abogas (g. 1963 m.). 2001 m. vasario 23 \xe2\x80\x93 24 d. II CPDS kongrese i\xc5\xa1rinktas naujas 28 nari\xc5\xb3 Nacionalinis vykdomasis komitetas. 2005 m. sausio 28-30 d. vykusiame III kongrese partijos lyderiai liko tie patys, o Vykdomasis komitetas padidintas iki 30 nari\xc5\xb3._NEWLINE_Leid\xc5\xbeia laikra\xc5\xa1t\xc4\xaf \xe2\x80\x9eLa Verdad\xe2\x80\x9d(Tiesa)._NEWLINE_Partija laikosi demokratinio socializmo princip\xc5\xb3. Socialist\xc5\xb3 Internacionalo konsultacin\xc4\x97 nar\xc4\x97 nuo 1996 m. rugs\xc4\x97jo 6 d., tikroji nar\xc4\x97 nuo 1999 m. lapkri\xc4\x8dio 8 d.'